|  |
| --- |
| Utviklings- og kompetanseetaten |
| Medbestemmelsesutvalget (MBU)**MBU-sak 11/2020**

|  |  |  |
| --- | --- | --- |
| **Til:** | MBU i UKE | **Dato: 27/8-2020** |
| **Fra:** |  | **Vår ref. (saksnr.):** |
|  |  | **Arkivkode:** |

**SAK TIL MBU:**Reviderte stillingstitler –til beslutning**Saksfremstilling**Fagforbundet la tidligere frem forslag om å vurdere navnet på stillingstitler ved LRT og USS sammen med Basistjenester v/Fakturabehandling. Det vil kun være rollen (tittel) ved fakturabehandling som vil behandles i denne saken.Bakgrunnen for henvendelsen til Fagforbundet var at ansatte oppfattet at rollenavnet gir en lavere status enn navnet rollen hadde før siste omorganisering. Det var ønsket å igjen kunne endre rollen fra Fakturabehandler til Fakturacontroller. Argumentet var at navneendringen på rollene ville sammenfalle mer med rollens innhold, og øke forståelsen og forankringen av både rolle og rolleforståelse hos de ansatte.**Konklusjon og vurdering**Etatsleder vurderer det som nødvendig og hensiktsmessig å gjøre foreliggende justering i stillingstitler ved Basistjenester, Fakturabehandling. Konklusjonen er imidlertid at Controller rollen inneholder analyse og rådgivning, i et innhold som ligger utover arbeidet som gjøres av medarbeiderne i fakturabehandling seksjonen. Av den grunn bør derfor ikke denne betegnelsen brukes i denne sammenhengen. Tittel endres fra Fakturabehandler til Fakturakonsulent.**Forslag til vedtak**Medbestemmelsesutvalget slutter seg til foreliggende forslag til ny stillingstittel ved Basistjenester v/Fakturabehandling med virkning fra 1. september 2020. Det foreslås at rollen endres fra fakturabehandler til fakturakonsulent. |